પ્રેમીએ ગર્લફ્રેન્ડ પર શંકા રાખી ગળુ કાપ્યું, લાશના કર્યા ટુકડા
રવિવાર, એપ્રિલ 21 2019, 18:29 Hrs(IST)
નવગુજરાત સમય | Publish Date: Sep 29 2018 12:58PM
ફિલ્મી લવ સ્ટોરીની જેમ જે સંબંધ શરૂ થયો હતો, તેનો અંત સનસનીખેજ મર્ડર સાથે થયો. રિઝવાન એક રોક સ્ટાર તરીકે રહેતો હતો, જે ગિટાર, કોન્ગો અને ફ્લુટ વગાડતો હતો. યુટ્યુબ પર તેના વીડીયોઝ પણ પોપ્યુલર હતા. બે વર્ષ પહેલા તેણે હઝરત નિઝામુદ્દીનના ઉર્સમાં પરફોર્મન્સ આપ્યું હતું. તે દરમિયાન સાઇમાએ તેને પહેલી વાર જોયો હતો અને પહેલી નજરમાં તેને પ્રેમ થઇ ગયો હતો. સાઇમાએ તેના મિત્રની મદદ લઇ રિઝવાનનો નંબર મેળવી તેને મેસેજ કર્યો હતો. ત્યારબાદ બન્નેની મુલાકાત થઈ અને રિઝવાને તેના ગિટાર પર સાઇમા માટે ઘણા ગીતો ગાયા હતા.
બંને એક બીજાના પ્રેમમાં હતા. બંનેના પરિવારજનોને પણ તેમના સંબંધોથી કોઈ સમસ્યા નહતી. સાથે સાઇમાના 18 વર્ષ પૂર્ણ થયા પછી તેમના લગ્નની તૈયારી પણ હતી. રિઝવાનની માતા એક વિદેશી રાજદૂતના ઘરે કામ કરે છે, જ્યારે ભાઈ એક બીપીઓમાં છે. પિતાનું 1999માં મૃત્યુ થયું હતું. રિઝવાનના મિત્ર આસિફે જણાવ્યું કે તે 12પાસ થયા પછી વધુ અભ્યાસ માટે અપ્લાઇ કરવા જઇ રહ્યો હતો.
થોડા સમયમાં રિઝવાનની નિજામનગરમાં સારા એવા ફેન ફોલોઅર્સ થઇ ગયા હતા. સાઇમા અને રિઝવાન વિસ્તારમાં એક પોપ્યુલર કપલ હતા. રિઝવાન થોડો ફેશનેબલ હતો, જ્યારે સાઇમાને સાદગી પસંદ હતી. પડોશમાં રહેતી રાફિયાએ જણાવ્યું કે જ્યારે રિઝવાન ઇન્ડિયન આઇડલના ઓડિશન માટે ગયો હતો ત્યારે તેણે રિઝવાન માટે વોટિંગ પણ કર્યું હતું.
બંનેના સંબંધોમાં તે સમયે ખટાસ આવી, જ્યારે રિઝવાન ખાન ઇન્ડિયન આઇડલમાંથી બહાર થઇ ગયો. સાઇમા તેનાથી દૂરી બનાવવા લાગી. તેથી રિઝવાનને લાગતું હતું કે સાઇમા હવે મને પ્રેમ નથી કરતી. રિઝવાને સાઇમાને સમજાવવાના પ્રયત્નો કર્યા અને તેના પરિવારજનો સાથે પણ વાતચીત કરી. પરંતુ, તેમના તરફથી પણ કોઈ સહકાર ન મળ્યો. થોડા દિવસો બાદ રિઝવાને સાઇમા કોઈની સાથે ફોન પર વાત કરતા જોઇ હતી. આ પર તેણે સાઇમા પર કોઈ બીજા સાથે તેનો અફેર હોવાનો આરોપ લગાવ્યો. આ વાત પર બન્ને વચ્ચે ઝઘડો થયો.
મૃતદેહના ટુકડાઓ બેગમાં ભરી અને સ્કૂટર પર લઈ ગયો
રવિવારે રિઝવાનના ભાઇ સમીરે સાઇમાને પોતાના ઘર બોલાવી જેથી બંને વચ્ચેના વિવાદનો નિકાલ લાવી શકાય. રિઝવાન પણ ત્યાં હાજર હતો. બંને વચ્ચે એક વાર ફરીથી ચર્ચા થવા લાગી અને રિઝવાને છરીથી સાઇમાનું ગળુ ચીરી નાંખ્યું. સમીર સાથે મળીને રિઝવાને બેરહમીથી સાઇમાના મૃતદેહના ટુકડા કરી તેને એક બેગમાં ભરી સ્ટુકર પર બારપુલા બ્રિજ પર બેગ ફેંકી આવ્યા. જો કે બે દિવસ પછી રિઝવાને પોતે પોલીસ સ્ટેશન જઇને સરેન્ડર કરી દીધું હતું.